Balfron

Balfron (skotsk-gælisk: Both Fron) er en landsby (village) i regionen Stirling i Skottland. Den er lokalisert nær elven Endrick Water langs veien A875, 29 km vest for byen Stirling og 26 km nord for Glasgow. Selv om landsbyen er en rural bosetning er den innenfor pendleravstand til Glasgow og soveby for pendlere. Folketallet er for 2020 beregnet til 2140 innbyggere.«Mid-2020 Population Estimates for Settlements and Localities in Scotland» . National Records of Scotland. 31. mars 2022

 Stedsnavn 
Det gæliske stedsnavnet Both Fron betyr «sorgens hytte». Det har sin opprinnelse i en legende om at landsbyen ble angrepet av ulver som stjal barn fra landsbyens hjem. Legenden er en folkeetymologisk forklaring da ulver generelt skyr mennesker, og det har ikke blitt bevart noen skriftlige opptegnelser på ulver som har drept mennesker i Skottland, skjønt etter store slag med mange døde ville det antagelig ha vært ulike typer åtseldyr tilstede.The Last Wolf in Scotland, Scotcats Online

Det første dokumenterte beviset på en bosetning på stedet er fra 1303, da stedets navn ble nedtegnet som Buthbren.«Balfron's history», Balfron Heritage Group

 Transport 
Balfrons jernbanestasjon, som er knyttet til jernbanelinjen mellom Kirkintilloch og Aberfoyle, ble åpnet for å betjene pendlerbyen i 1856. Den stengte i 1951.Thomas, John; Turnock, David (1989): A Regional History of the Railways of Great Britain: The north of Scotland. Atlantic Transport Publishers. ISBN 0-946537-03-8. s. 35.

Hovedveien i Balfron er A875. Lokale busstjenester leveres av McGill's Scotland East. Current Timetables, First South East & Central Scotland

Referanser

 Eksterne lenker 

Balfron Heritage Group

Kategori:Landsbyer i Stirling